**Vedlegg B: Intervjuguide**

Intervjuguide tilknyttet forskingsprosjektet: *«Leasing – Et bærekraftig effektiviseringstiltak?»*

**Innledning:**

Dette forskningsprosjektet er en bacheloroppgave ved Forsvarets høgskole, Sjøkrigsskolen. Hensikten med oppgaven er å undersøke om en leasingavtale på Forsvarets M02 membranuniform vil redusere klimaavtrykk og kostnader knyttet til leveransen, uten å redusere operativ tilgjengelighet. Dette intervjuet skal bidra med relevant kunnskap og data, samt nyansere problemstillingen.

**Problemstilling til dette prosjektet er:**

«*Hvordan vil en leasingavtale på bekledning i Forsvaret påvirke kostnader, klima og operativtilgjengelighet?»*

**Vår forståelse av leasing som begrep:**

Med leasing menes en avtale hvor Forsvaret betaler for bruksrett på uniformer fra leverandør, fremfor å kjøpe inn uniformer selv. Returlogistikk og reparasjon/erstatning av uniformer vil være en sentral del av en slik avtale.

**Formalia:**

* Intervjuet blir gjennomført som individuelle intervju som har en semi-strukturert form. Dette for å skape fleksibilitet i intervjuet.
* Lydopptaker vil bli brukt i løpet av intervjuet for å sørge for å få med oss all informasjon, og for å kunne eventuelt gjengi det korrekt ved behov.
* Deler av intervjuet vil bli transkribert, og det gis mulighet til gjennomlesing av notatene hvis ønskelig.
* Alle sitater/gjengivelser vil fremlegges for godkjenning i forkant av innlevering/publisering av oppgaven.
* Alle respondenter vil bli anonymisert. Stilling/avdeling vil muligens komme frem. Dette avklares med respondent.
* Oppgaven er ugradert.
* Studien er meldt til Norsk samfunnsvitenskapelig datatjeneste AS (NSD) og Forsvarets høgskole.
* Du kan når som helst trekke deg fra intervjuet.
* Varigheten vil variere, men ca. 30 min-90 min.
* Samtykkeerklæring: skriv under (Skriv ut, signer og send tilbake enten bilde eller via skanning).
* Noen spørsmål?

(Spørsmål på neste side)

**Spørsmål:**

**Bakgrunn:**

1. Hvilken avdeling tilhører du, og hvilken stilling har du?
2. Hva er din forståelse av leasing?
3. Hva er din innstilling til leasing i Forsvaret?

**Leasing:**

1. Hva tenker du når vi nevner leasing som anskaffelsesalternativ på bekledning?
* Stikkord: fordeler, ulemper,
1. Hva må til for at operative hensyn blir ivaretatt i en leasingavtale?
2. Hvilke kriterier ser du for deg at en leasingavtale bør inneholde?
3. Er det noen andre forhold som vi ikke har snakket om som du tenker er hensiktsmessig å ta opp i lys av problemstillingen?